《思归》
宋代·喻良能

五载怀归不得归，故园想像每依依。
蚕生村落桑黄长，麦熟田家稚子肥。
谷鸟缓歌金缕曲，箨龙浑著老莱衣。
一篇未就张衡赋，漫向成均咏式微。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。